Z A P I S N I K
28. sjednice Vijeća Mjesnog odbora Šestine (u daljnjem tekstu: Vijeće),
održane u srijedu, 27. rujna 2023. 
u prostorijama Mjesne samouprave Šestine, Šestinski trg 10,
s početkom u 17:00 sati


NAZOČNI ČLANOVI VIJEĆA:
Danijel Jagušt, Maja Pleić, Jure Tomičić, Jadranka Apostolovski, Lorena Malec Mlinarić 

ODSUTNI ČLANOVI VIJEĆA:
Mladen Kljaić, Kruno Vuk

Predsjedava: Jure Tomičić, Potpredsjednik Vijeća. 
Zapisnik vodi: Jure Tomičić

Potpredsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati te otvara 28. sjednicu Vijeća Mjesnog odbora Šestine.

Vijeće jednoglasno prihvaća zapisnik 27. sjednice Vijeća, održane 30. kolovoza 2023. godine. 
Na prijedlog Potpredsjednika Vijeće jednoglasno dopunjuje i utvrđuje sljedeći dnevni red:


DNEVNI RED:


1. Zahtjev za korištenje prostora
1. [bookmark: _Hlk144910640]Tekuća problematika 
1. Pitanja, prijedlozi i obavijesti


Ad.1. Zahtjev za korištenje prostora

Potpredsjednik Vijeća otvara točku dnevnog reda o zahtjevu za korištenje prostora od strane političke stranke „DOMOVINSKI POKRET“. 

Vijeće jednoglasno donosi odluku o odobravanju pisanog termina koji ispunjava i zadovoljava propisanu formu u terminu:
· IV. Utorak u mjesecu – 18:00h – 20:00h


Ad.2. Tekuća problematika

Potpredsjednik Vijeća otvara točku dnevnog reda o tekućoj problematici:
· Održan je sastanak sa predstavnicima prometnog i komunalnog redarstva gdje se razgovaralo o problematici nesavjesnih vozača i vlasnika parcela te su zatražene pojačane kontrole na frekventnim mjestima u našem području
· Potrebna je dogradnja javne rasvjete (postoji ožičenje) u ulici Gramača u dijelu šumskog puta prema imanju Marincel prema molbi sugrađana
· Autobus u ulici Dedići – očekuje se postavljanje prometne regulacije prometa i izgradnja autobusnih stajališta nakon čega bi bili stvoreni svi preduvjeti za prometovanje linije.
· Sanirana je nekolicina šahtova nakon obilne kiše koji su od naleta vode izbačeni na ulicu.
· Potrebna je sanacija šahta za oborinsku odvodnju u ulici Šestinska cesta kod kč.br. 14
te u ulici Benkov put 2 šahta odvodnje kod kč. br. 3b koji su već previše utonuli.
· Živica u Šestinskom prilazu i dalje nije sanirana – zaključak donešen na prošloj sjednici, traži se požurnica i očitovanje
· Traži se saniranje javnog puta (košnja trave) u ulici Benkov put od kč.br. 10 do ulice Kelkovići te da se taj put uvrsti u redovno održavanje Zrinjevca
· Nakon obilne kiše ponovno je uslijedila poplava u ulici Somuni (preljev vode kroz šumski put do ulice Himper). Traži se sanacija odgovornih, čišćenje kanala te postavljanje barijere na sami ulaz u šumski put (sva voda sa Sljemenske ceste direktno se ulijeva u put i doslovno potok izbija u ulicu Somuni)
· Nakon svih postavljenih uspornika preostalo je postavljanje uspornika sa pješačkim prijelazom na sjevernom izlazu iz groblja (vrh parkinga nasuprot groblja) kao i ulici Šestinska cesta u blizini križanja sa ulicom Bjelevina
· Nadstrešnice autobusnih stajališta i dalje nedostaju kod ulice Potočani (oba smjera) i u ulici Šestinski Vijenac nasuprot kč. br. 34


Ad.3. Pitanja, prijedlozi i obavijesti

Potpredsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu:

· Uređenje župne crkve sv. Mirka izvana će biti gotovo do polovice iduće godine te će se uklanjati barijere kako bi se mogao urediti i krajolik
· Oboreno je stablo na poučnoj šumskoj stazi Miroslavac u neposrednoj blizini vježbališta te je potrebno njegovo uklanjanje nadležnih
· Na novo uređenom kružnom toku pojavilo se u sitne noćne sate škripanje guma ( driftanje) koje remeti mir u susjedstvu te se traže češće policijske i prometne kontrole.


Sjednica je završila u 18:00 sati. 

KLASA: 024-08/23-003/1767
URBROJ: 251-13-11-2/003-23-2
U Zagrebu, 27. rujna 2023.

Zapisnik obradila: Mirela Gašpert Bertić		

Zapisnik vodio:
 Jure Tomičić
					Potpredsjednik Vijeća
								       Mjesnog odbora Šestine:
							                             Kruno Vuk							
3

